Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17753

2. Megjegyzés.- Az „E” Melléklet jogi útmutatót tartalmaz a biztonsági adat gyűjtő és feldolgozó rendszerekből származó információ védelméhez A kivizsgálás felújítása 5.13. Ha a kivizsgálás lezárása után új és jelentős bizonyíték kerül napvilágra, akkor a kivizsgálást korábban lefolytató államnak a kivizsgálást fel kell újítania. Ha azonban a vizsgálatot előzőleg lefolytató állam ezt nem kezdeményezi, akkor ehhez szerezze meg a kivizsgálást kezdeményező állam hozzájárulását. BÁRMELY MÁS ÁLLAM FELELŐSSÉGE Tájékoztatás - baleset és események 5.14. Minden állam köteles a kivizsgáló állam kérésére a balesettel, vagy eseménnyel kapcsolatban minden rendelkezésre álló tájékoztatást megadni. Megjegyzés: Lásd még az 5.16 pontot is. 5.15 Az állam, amelynek létesítményeit és szolgáltatásait az illető légijármű a baleset, vagy esemény előtt igénybe vette, vagy rendes körülmények között igénybe vette volna és, ha ez az állam a kivizsgálásban felhasználható információval rendelkezik, akkor köteles ezeket az információkat a kivizsgáló államnak megadni. A LAJSTROMOZÓ ÁLLAM ÉS AZ ÜZEMELTETŐ ÁLLAMÁNAK FELELŐSSÉGE Légijármű adatrögzítők - baleset, vagy rendkívüli események 5.16 Ha a baleset, vagy rendkívüli eseményben érintett légijármű nem az eset helyszínének államában száll le, akkor a lajstromozó állam, vagy az üzemeltető állama a kivizsgáló állam kérésére köteles a légijármű adatrögzítők feljegyzéseit hordozó anyagot és ha szükséges, akkor az érintett légijármű adatrögzítőket is ez utóbbi részére átadni. Megjegyzés.- Alkalmazva az 5.16-ot, a lajstromozó állam, vagy az üzemeltető állam a repülőgép repülési adatrögzítő rögzített adatainak visszanyeréséhez más államok segítségét is kérheti. 2007/70/II. szám Tájékoztatás a szervezetekről 5.17 A lajstromozó állam, vagy az üzemeltető állama a kivizsgáló állam kérésére köteles bármiféle olyan szervezettel kapcsolatos információt megadni, amely szervezet tevékenysége a légijármű üzemeltetésére közvetlen, vagy közvetett hatással lehetett. RÉSZVÉTEL A KIVIZSGÁLÁSBAN Megjegyzés: A jelen Annex-ben semmi sem kívánja azt sugallni, hogy az állam meghatalmazott képviselőjének és tanácsadóinak mindig jelen kell lenniük a kivizsgálást lefolytató államban. A LASTROMOZÓ ÁLLAM, AZ ÜZEMELTETŐ ÁLLAM, A GYÁRTÓ ÁLLAM ÉS A TERVEZŐ ÁLLAM RÉSZVÉTELE Jogok 5.18 A lajstromozó állam, az üzemeltető állam, a gyártó állam és a tervező állam joga, hogy a kivizsgálásban való részvételre meghatalmazott képviselőjét kijelölje. Megjegyzés: A jelen szabványban semmi sem célozza azt, hogy eleve elzárja a légijármű hajtóművét, vagy főbb alkotóelemeit tervező, vagy gyártó államot attól, hogy részvételét kérhesse valamely baleset kivizsgálásában. 5.19 A lajstromozó állam, vagy az üzemeltető állama az üzemeltető által ajánlott egy, vagy több tanácsadót nevezzen ki az állam meghatalmazott képviselőjének segítésére. 5.19.1 Ajánlás.- Ha se a lajstromozó állam, sem az üzemeltető állama nem jelöl ki meghatalmazott képviselőt, akkor a kivizsgálást lebonyolító állam - eljárásától függően- az üzemeltetőt hívja meg részvételre. 5.20 A gyártó állam és a tervező állam is legyen jogosult, hogy a típus tervezetért, illetve a légijármű végső kialakításért felelős szervezetek által ajánlott egy, vagy több tanácsadót nevezzen ki az állam meghatalmazott képviselőjének segítésére. 5.21 Ajánlás.- Ha se a gyártó állam sem a tervező állam nem jelöl ki meghatalmazott képviselőt, akkor a kivizsgálást lebonyolító állam - eljárásától függően- a típus tervezetért, illetve a légijármű végső kialakításért felelős szervezeteket hívja meg részvételre. Kötelezettségek 5.22 Ha valamely 2250 kg maximális tömeg feletti légijármű balesetét kivizsgáló állam kifejezetten kéri a lajstromozó állam, az üzemeltető állam, a gyártó állam, vagy a tervező állam részvételét, akkor ezeknek az államoknak (külön-külön) meghatalmazott képviselőt kell küldeniük.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes